Návrh personálneho a finančného zabezpečenia správy Agentúry na podporu vedy a techniky v roku 2002

Agentúra na podporu vedy a techniky bola zriadená od 1. júla 2001 zákonom č. 203/2001 Z.z.. podľa dôvodovej správy k návrhu zákona  mala mať agentúra nasledovnú štruktúru výdavkov:

Rok                     	2001	2002	2003	2004	
A. Výdavky agentúry celkom	141190	300000	458000	612000	
 A1. Výdavky agentúry na podporu vedy a techniky 	130690	288500	        446700	        601000	
A2. Výdavky na správu agentúry	       10500	          11500     	          11300	11000 	
z toho:
mzdové náklady	      3000	4000	5000	5000	
Ostatné bežné výdavky	4500	4500      	4300      	4300      	
Kapitálové výdavky	      3000	      3000	      2000	       1000	
Na zabezpečenie činnosti agentúry bolo predpokladané  vytvorenie  25 pracovných miest – zamestnancov agentúry v cieľovom roku. Z tohoto počtu by mal byť:
•	pomocný a obslužný personál približne 8 zamestnancov (hospodárska správa, ekonomické oddelenie,   a pod.) 
•	odborný personál vrátane riaditeľa a sekretariátu agentúry 17 zamestnancov. 
Pre rok 2001 bolo predbežne uvažované s celkovým počtom zamestnancov 14 - 15 osôb. To znamená, že v roku 2001 malo nábeh činnosti  agentúry zabezpečovať približne 7-9 odborných pracovníkov. Ostatní boli navrhovaní ako obslužný a pomocný personál, ktorí sú nevyhnutní pre zabezpečenie správy agentúry. 
Pretože v priebehu schvaľovania zákona došlo k posunu účinnosti zákona a tým aj k začatiu jeho reálnej činnosti z hľadiska podpory výskumu a vývoja, bol celkový potrebný počet zamestnancov pre rok 2001 redukovaný.

Pre rok 2001, na základe rokovania ministra školstva s ministerkou financií o personálnom a finančnom zabezpečení správy agentúry v roku 2001 bol predložený na rokovanie vlády SR osobitný materiál  s návrhom zabezpečenia personálneho a finančného zabezpečenia v roku 2001. Vláda svojim uznesení č. 1109/2001 uvedený návrh schválila a uložila MF SR v spolupráci s MŠ SR zvýšiť limit zamestnancov v rozpočtovej kapitole MŠ SR o 8 zamestnancov, vrátane rozpočtového opatrenia na zabezpečenie   potrebných výdavkov na správu agentúry v roku 2001.

Počet  zamestnancov agentúry je navrhovaný aj s ohľadom na skúsenosti z iných obdobných inštitúcií doma i v zahraničí. Napr. v Českej republike, pri nábehu činnosti obdobnej agentúry, táto agentúra   dostala návrhy na podporu cca 3500 projektov. Predpokladáme, že v Slovenskej republike po úvodnom nápore odhadovanom na 1500-1700 projektov, dôjde k ich stabilizácii  na úroveň 800-1000 nových projektov/rok. Počet riešených projektov bude však výrazne závislý od rozsahu vyčlenených prostriedkov na ich podporu v štátnom rozpočte.  Tieto navrhované ale aj riešené projekty, i pri tom, že sú v zmysle zákona posudzované externými posudzovateľmi,  bude potrebné nielen administratívne ale aj právne   ošetriť správou agentúry. Tieto činnosti vyplývajúce zo zákona, nie je možné zabezpečovať dodávateľským spôsobom.  Okrem toho v dôsledku neustále väčšieho zapájania Slovenska  do Európskych  štruktúr a väčšej spolupráce v oblasti vedy a techniky  s krajinami V4 ako aj ostatnými krajinami vo svete dochádza k neustálemu nárastu potreby administratívne a hlavne aj odborne ošetriť projekty MVTS na základe medzivládnych dohôd. Túto činnosť agentúra bude vykonávať vlastne naviac oproti obdobným agentúram v zahraničí zabezpečujúcich hlavne podporu "domácich" projektov výskumu a vývoja. Z dôvodu posunu začatia hlavnej činnosti agentúry do roku 2002 vznikne v tomto roku najväčší nápor na personálne i finančné zdroje agentúry.
 
V  rámci prechodu práv a povinností zo zrušenej Agentúry pre medzinárodnú vedecko-technickú spoluprácu prešiel v r. 2001 na Agentúru na  podporu vedy a techniky majetok v nasledovnej štruktúre:

I. Majetok hmotný a nehmotný 						314861,00  Sk
v tom:
	počítače a software							  30922,00  Sk
	zariadenie a nábytok							  52439,00  Sk
	garáž									231500,00  Sk
II. Majetok finančný (na podporu projektov USA-SK)		      15 241 561,24  Sk
III. Záväzky								        1 273 205,59  Sk
IV. Pohľadávky                                                                                           900 000,00   Sk

	V prílohe č. 1 je naznačená základná štruktúra zamestnancov agentúry. Je vidieť, že v tejto štruktúre je v maximálnej miere  obmedzená obslužná činnosť (predpokladá sa jej zabezpečenie hlavne dodávateľským spôsobom) a je viac orientovaná na  odbornú činnosť správy agentúry.

	V súlade s rozsahom činnosti agentúry bude potrebné pre  rok 2002  zabezpečiť zvýšenie počtu zamestnancov agentúry oproti roku 2001 (8 zamestnancov) minimálne  o 9 zamestnancov  a k tomu zabezpečiť aj potrebné kapitálové a bežné výdavky vrátane zodpovedajúcich miezd, poistného, príspevku NÚP a ostatných vecných výdavkov. V princípe je to možné zabezpečiť dvomi spôsobmi:

Alternatíva 1. - Zabezpečenie nárastu počtu zamestnancov v roku 2002 o 9 zamestnancov delimitáciou z iných ústredných orgánov (rozpočtových kapitol) vrátane zodpovedajúcich miezd, platov, odvodov  a ostatných vecných nákladov.

I. Výdavky na správu agentúry celkom					  8 300 tis. Sk
     v tom:
	A.Bežné výdavky	 						  7 300 tis. Sk
	    z toho:
  -mzdy, platy, služobné príjmy a OOV (pre  doterajších
    8 zamestnancov agentúry)						  1 597 tis. Sk
  - odvody poisťovniam a NÚP (pre doterajších 8 zamestnancov)	     603 tis. Sk
              -mzdy, platy, služobné príjmy a OOV (pre  9 delimitovaných
 zamestnancov agentúry)			  			  1 307 tis.Sk	
             - odvody poisťovniam a NÚP (pre 9delimit. zamestnancov)               493 tis.Sk
  -odmeny expertom za posudzovanie projektov			  1 500 tis.Sk	
B. Kapitálové výdavky						  1 000 tis. Sk
II. Limit počtu zamestnancov agentúry (delimitácia  9 zam. )	 	       17 osôb

Z uvedených výdavkov je v návrhu štátneho rozpočtu v programe  MŠ SR č. 029 -Úlohy výskumu a vývoja  podporované Agentúrou na podporu vedy a techniky požadované z finančných prostriedkov pridelených pre tento program vyčleniť na správu agentúry 6 500 tis.Sk, z toho 2 200 tis.Sk na mzdy. Objem mzdových prostriedkov vo výške 1 800 tis.Sk, ktoré získa agentúra v rámci navrhovanej delimitácie je určený odhadom. Jeho skutočná výška bude známa až po vykonaní delimitácie. 

Alternatíva 2. - Zvýšenie limitu počtu zamestnancov v kapitole MŠ SR na 17 zamestnancov určených pre Agentúru na podporu vedy a techniky a prostriedkov na správu agentúry.

I. Výdavky na správu agentúry celkom					  8 300 tis. Sk
     v tom:
	A.Bežné výdavky (600)						  7 300 tis. Sk
	    z toho:
     	    -mzdy, platy, služobné príjmy a OOV pre 17 
                  zamestnancov agentúry (610)				              2 904 tis. Sk
                - odvody poisťovniam a NUP (620)                                               1 096 tis. Sk
	    -odmeny expertom za posudzovanie projektov (630)		  1 500 tis.Sk	
B. Kapitálové výdavky (700)						  1 000 tis. Sk
II. Limit počtu zamestnancov agentúry (zvýšenie o 9)		 	       17 osôb	

V tejto alternatíve je uvažované so zvýšením limitu zamestnancov v rozpočtovej kapitole Ministerstva školstva SR určených pre agentúru o 9 pracovníkov, ako aj so zvýšením odpovedajúcich mzdových prostriedkov, vrátane poistného a príspevku poisťovniam a NÚP. Toto zvýšenie mzdových prostriedkov pre agentúru by vôbec neznamenalo  zvýšenie celkových výdavkov rozpočtovej kapitoly MŠ SR, ale bolo by realizované v rámci týchto celkových výdavkov.

Záver
V rámci medzirezortného pripomienkového konania prakticky žiadna dotknutá rozpočtová kapitola nesúhlasila s navrhovanou delimitáciou, okrem Ministerstva zdravotníctva SR.

Pretože v priebehu schvaľovania návrhu zákona o Agentúre na podporu vedy a techniky v roku 2001 neboli v NR SR osobitne prerokované a schválené limity zamestnancov agentúry a príslušné mzdové prostriedky, vznikli po nadobudnutí účinnosti zákona č.203/2001 Z. z. od 1.7.2001 problémy nielen pri nábehu činnosti Agentúry na podporu vedy a techniky už v roku 2001, ktoré nakoniec boli odstránené uznesením vlády č. 1109/2001, ale aj pri príprave rozpočtu na rok 2002. Z toho dôvodu Ministerstvo školstva vypracovalo návrh spôsobu  personálneho a finančného zabezpečenia správy agentúry aj pre rok 2002.

V súlade so stanoviskami ústredných orgánov a odporúčaním Rady vlády SR pre vedu a techniku navrhuje Ministerstvo školstva SR zabezpečiť personálne a finančne správu Agentúry na podporu vedy a techniky v roku 2002 podľa alternatívy 2 a zvýšiť limit zamestnancov agentúry oproti roku 2001 o 9 zamestnancov  a finančné prostriedky pre správu zabezpečiť v rámci rozpočtovej kapitoly MŠ SR. Takýmto riešením nedôjde k nárastu celkových výdavkov rozpočtovej kapitoly MŠ SR.